b'\n_START_ARTICLE_\n\xc5\xa0irvinta (miestas)\n_START_SECTION_\nLietuviai\n_START_PARAGRAPH_\nIki 1709-11\xc2\xa0m. maro \xc5\xa0irvint\xc5\xb3 apylink\xc4\x97s buvo beveik vien lietuvinink\xc5\xb3 gyvenamos, po jo atsik\xc4\x97l\xc4\x97 \xc5\xa1iek tiek vokie\xc4\x8di\xc5\xb3 kolonist\xc5\xb3. D\xc4\x97l kolonizacijos ir prievartinio vokietinimo lietuvininkai spar\xc4\x8diai nutauto. Vokie\xc4\x8di\xc5\xb3 oficialios statistikos duomenimis 1848 m. \xc5\xa0irvint\xc5\xb3 parapijoje buvo 415 lietuvi\xc5\xa1kai kalban\xc4\x8di\xc5\xb3j\xc5\xb3 (7,8%), 1878 m.\xc2\xa0\xe2\x80\x93 150 (2,8%), o 1912 m. save laikan\xc4\x8di\xc5\xb3 lietuvininkais beliko tik 35 (0,7%). 1911 m. lietuvi\xc5\xa1kos pamaldos ba\xc5\xbeny\xc4\x8dioje buvo nutrauktos.'